Rakkomandazzjoni għal deċiżjoni tal-Kunsill dwar l-adeżjoni tal-Bulgarija u tar-Rumanija għall-Konvenzjoni tas-26 ta' Lulju 1995, ibbażata fuq l-Artikolu K.3 tat-Trattat ta' l-Unjoni Ewropea, dwar it-twaqqif ta' Uffiċċju Ewropew tal-Pulizija (Konvenzjoni ta' l-Europol) /* KUMM/2007/0215 finali - CNS 2007/0076 */





[pic] | KUMMISSJONI TAL-KOMUNITAJIET EWROPEJ | Brussel 25.4.2007 KUMM(2007) 215 finali 2007/0076 (CNS) Rakkomandazzjoni għal DEĊIŻJONI TAL-KUNSILL dwar l-adeżjoni tal-Bulgarija u tar-Rumanija għall-Konvenzjoni tas-26 ta' Lulju 1995, ibbażata fuq l-Artikolu K.3 tat-Trattat ta' l-Unjoni Ewropea, dwar it-twaqqif ta' Uffiċċju Ewropew tal-Pulizija (Konvenzjoni ta' l-Europol) (preżentata mill-Kummissjoni) MEMORANDUM TA’ SPJEGAZZJONI It-Trattat ta' Adeżjoni tal-Bulgarija u r-Rumanija[1] daħħal sistema simplifikata għall-adeżjoni tal-Bulgarija u r-Rumanija għall-konvenjonijiet (u l-protokolli) konklużi mill-Istati Membri fuq bażi ta' l-Art. 34 TEU (li qabel kien l-Art. K.3 TEU) jew l-Art. 293 KE. Fil-fatt, m'huwiex aktar meħtieġ, kif kien fil-passat, li dawn il-protokolli speċifiċi ta' adeżjoni għal dawn il-konvenzjonijiet jiġu nnegozjati u konklużi (li jkun jimplika ratifika minn 27 Stat): l-Artikolu 3(3) ta' l-Att sempliċiment jistipula li l-Bulgarija u r-Rumanija jissieħbu għal dawn il-konvenzjonijiet u l-protokolli permezz ta' l-Att ta' l-Adeżjoni. L-Artikolu 3(3) u 3(4) ta' l-Att ta' l-Adeżjoni jistipula illi, għal dak l-iskop, il-Kunsill għandu jadotta deċiżjoni sabiex jiddetermina d-data meta dawn il-konvenzjonijiet għandhom jidħlu fis-seħħ għall-Bulgarija u r-Rumanija u biex jagħmlu t-tibdiliet kollha meħtieġa għal dawn il-konvenzjonijiet meħtieġa minħabba l-adeżjoni ta' żewġ Stati Membri ġodda (li tinkludi, f'kwalunkwe każ-l-adozzjoni tal-konvenzjonijiet fl-ilsien Bulgaru u dak Rumen, sabiex dawn il-verżjonijiet jistgħu jkunu "awtentiċi b'mod ugwali"). Il-Kunsill għandu jaġixxi fuq rakkomandazzjoni tal-Kummissjoni, wara li jikkonsulta l-Parlament Ewropew. L-Anness I għall-Att ta' l-Adeżjoni jagħti l-lista tas-seba' konvenzjonijiet u protokolli kkonċernati fiż-żona ta' l-Affarijiet ta' l-Intern u tal-Ġustizzja. Il-lista tinkludi l-Konvenzjoni tas-26 ta' Lulju 1995, ibbażata fuq l-Artikolu K.3 tat-Trattat dwar l-Unjoni Ewropea, fuq it-twaqqif ta' Uffiċċju Ewropew ta' Pulizija (Konvenzjoni Europol), il-Protokoll ta' l-24 ta' Lulju 1996, imfassal fuq bażi ta' l-Artikolu K.3 tat-Trattat ta' l-Unjoni Ewropea, dwar l-interpretazzjoni, permezz ta' deċiżjonijiet preliminari, mill-Qorti tal-Ġustizzja tal-Komunitajiet Ewropej tal-Konvenzjonijiet dwar it-twaqqif ta' Uffiċċju tal-Pulizija Ewropea, il-Protokoll tad-19 ta' Ġunju 1997, imfassal fuq il-bażi ta' l-Artikolu K.3 tat-Trattat ta' l-Unjoni Ewropea u l-Artikolu 41 (3) tal-Konvenzjoni ta' l-Europol, dwar il-privileġġi u l-immunitajiet ta' l-Europol, il-membri ta' l-organi tiegħu, id-deputati diretturi u l-impjegati tal-Europol, il-Protokoll tat-30 ta' Novembru 2000, imfassal fuq bażi ta' l-Artikolu 43(1) tal-Konvenzjoni dwar it-twaqqif ta' Uffiċċju Ewropew tal-Pulizija (Konvenzjoni ta' l-Europol) u l-Protokoll dwar il-privileġġi u l-immunitajiet ta' l-Europol, il-membri ta' l-organi tiegħu, id-d-deputati diretturi u l-impjegati tal-Europol, il-Protokoll tas-27 ta' Novembru 2003, imfassal fuq bażi ta' l-Artikolu 43(1) tal-Konvenzjoni dwar it-Twaqqif ta' Uffiċċju Ewropew tal-Pulizija (Konvenzjoni ta' l-Europol) li temenda dik il-Konvenzjoni. Din ir-Rakkomandazzjoni tal-Kummissjoni għal Deċiżjoni tal-Kunsill hija intenzjonata biex tagħmel l-aġġustamenti meħtieġa minħabba l-adeżjoni tal-Bulgarija u tar-Rumanija għall-Konvenzjonijiet u Protokolli msemmija hawn, skond l-Artikolu 3(4) ta' l-Att ta' l-Adeżjoni. 2007/0076 (CNS) Rakkomandazzjoni għal DEĊIŻJONI TAL-KUNSILL dwar l-adeżjoni tal-Bulgarija u tar-Rumanija għall-Konvenzjoni tas-26 ta' Lulju 1995, ibbażata fuq l-Artikolu K.3 tat-Trattat ta' l-Unjoni Ewropea, dwar it-twaqqif ta' Uffiċċju Ewropew tal-Pulizija (Konvenzjoni ta' l-Europol) IL-KUNSILL TA' L-UNJONI EWROPEA, Wara li kkunsidra t-Trattat dwar l-Unjoni Ewropea, Wara li kkunsidra t-Trattat ta' l-Adeżjoni tal-Bulgarija u r-Rumanija, Wara li kkunsidra l-Att ta' l-Adeżjoni tal-Bulgarija u r-Rumanija, (minn issa 'l quddiem imsemmi "l-Att ta' l-Adeżjoni") u partikolarment l-Artikolu 3(4) tiegħu, Wara li kkunsidra r-rakkommandazzjoni mill-Kummissjoni[2], Wara li kkunsidra l-opinjoni tal-Parlament Ewropew[3], Billi: 1. Il-Konvenzjoni dwar it-twaqqif ta' Uffiċċju Ewropew tal-Pulizija (Konvenzjoni Europol) (minn issa 'l-quddiem imsejħa l "Konvenzjoni Europol") ġiet iffirmata fi Brussel fis-26 ta' Lulju 1995 u daħħlet fis-seħħ fl-1 ta' Ottubru 1998. 2. Il-Konvenzjoni ta' l-Europol ġiet ikkumplimentata minn żewġ Protokolli ffirmati fl-24 ta' Lulju 1996 u d-19 ta' Lulju 1997 li daħħlu fis-seħħ rispettivament fid-29 ta' Diċembru 1998 u l-1 ta' Lulju 1999[4]. 3. Il-Konvenzjoni ta' l-Europol ġiet emendata minn tliet Protokolli oħra ffirmati fit-30 ta' Novembru 2000[5], it-28 ta' Novembru 2002[6] u s-27 ta' Novembru 2003[7] li għandhom jidħlu fis-seħħ 90 jum wara n-notifika mill-Istat Membru li, peress illi membru ta' l-Unjoni Ewropea fid-data ta' adozzjoni mill-Kunsill ta' l-Att li fassal dan il-Protokoll, huwa l-aħħar li jissodisfa dik il-formalità. 4. Il-Konvenzjoni Europol daħħlet fis-seħħ fir-Reppublika Ċeka, l-Estonja, Ċipru, Latvja, Litwanja, l-Ungerija, Malta, il-Polonja, is-Slovenja u l-Islovakkja wara l-adeżjoni tagħhom fl-Unjoni Ewropea. 5. L-Artikolu 3 (3) ta' l-Att ta' l-Adeżjoni jistipula li l-Bulgarija u r-Rumanija jaċċettaw dawn il-konvenzjonijiet u l-protokolli konklużi bejn l-Istati Membri, elenkati fl-Anness I ta' l-Att ta' l-Adeżjoni, li jinkludi, inter alia , il-Konvenzjoni ta' l-Europol u l-Protokolli ta' l-24 ta' Lulju 1996, id-19 ta' Ġunju 1997, it-30 ta' Novembru 2000, it-28 ta' Novembru 2002 u s-27 ta' Novembru 2003. Dawn għandhom jidħlu fis-seħħ għall-Bulgarija u r-Rumanija fid-data deċiża mill-Kunsill. 6. Skond l-Artikolu 3(4) ta' l-Att ta' l-Adeżjoni, il-Kunsill għandu jagħmel l-aġġustamenti kollha meħtieġa minħabba l-adeżjoni f'dawk il-konvenzjonijiet u protokolli, IDDEĊIEDA KIF ĠEJ: Artikolu 1 Il-Konvenzjoni ta' l-Europol u l-Protokolli ta' l-24 ta' Lulju 1996 u tad-19 ta' Ġunju 1997, għandhom jidħlu fis-seħħ għall-Bulgarija u r-Rumanija fl-ewwel jum ta' l-ewwel xahar wara d-data ta' l-adozzjoni ta' din id-deċiżjoni. Artikolu 2 Il-Protokolli tat-30 ta' Novembru 2000, it-28 ta' Novembru 2002 u s-27 ta' Novembru 2003 għandhom jidħlu fis-seħħ għall-Bulgarija u r-Rumanija fid-data tad-dħul fis-seħħ ta' dawn il-Protokolli. Artikolu 3 It-testi tal-Konvenzjoni ta' l-Europol u l-Protokolli ta' l-24 ta' Lulju 1996, id-19 ta' Ġunju 1997, it-30 ta' Novembru 2000, it-28 ta' Novembru 2002 u s-27 ta' Novembru 2003, imfassla fil-lingwa Bulgarq u l-lingwa Rumena u annessi ma' din id-Deċiżjoni, għandhom ikunu awtentiċi taħt l-istess kondizzjonijiet bħat-testi l-oħra tal-Konvenzjoni ta' l-Europol u l-Protokolli ta' l-24 ta' Lulju 1996, id-19 ta' Ġunju 1997, it-30 ta' Novembru 2000, it-28 ta' Novembru 2002 u s-27 ta' Novembru 2003. Artikolu 4 Din id-Deċiżjoni għandha tidħol fis-seħħ fil-jum wara l-pubblikazzjoni tagħha fil- Ġurnal Uffiċjali ta' l-Unjoni Ewropea . Magħmula fi Brussell, Għall-Kunsill Il–President ANNESS It-test tal-Konvenzjoni ta' l-Europol u tal-Protokolli ta' l-24 ta' Lulju 1996, id-19 ta' Ġunju 1997, it-30 ta' Novembru 2000, it-28 ta' Novembru 2002 u s-27 ta' Novembru 2003 fil-lingwa Bulgara u Rumena. . [1] ĠU C 2005, L 157, p. 203. [2] ĠU C […], […], p. […]. [3] ĠU C […], […], p. […]. [4] Il-Protokoll ta' l-24 ta' Lulju 1996 fuq bażi ta' l-Artikolu K.3 tat-Trattat dwar l-Unjoni Ewropea fuq l-interpretazzjoni, permezz ta' deċiżjonijiet preliminari, mill-Qorti tal-Ġustizzja tal-Komunitajiet Ewropej tal-Konvenzjoni dwar it-twaqqif ta' uffiċċju Ewropew tal-pulizija (Europol) (ĠU C 299, 9.10.1996, p. 2); il-Protokoll tad-19 ta' Ġunju 1997 imfassal fuq bażi ta' l-Artikolu K.3 tat-Trattat dwar l-Unjoni Ewropea u l-Artikolu 41 (3) tal-Konvenzjoni ta' l-Europol, dwar il-privileġġi u l-immunitajiet ta' l-Europol, il-membri ta' l-organi tiegħu, id-d-Deputati Diretturi u l-impjegati tal-Europol, (ĠU C 221, 19.7.1997, p. 2) [5] ĠU C 358, 31.1.1996, p. 2. [6] ĠU C 312, 16.12.2002, p. 2. [7] ĠU C 2, 6.1.2004, p. 3.